กรมควบคุมมลพิษ ตรวจพบสภาพอากาศในกรุงเทพมหานครและปริมณฑลค่าฝุ่นละอองเกินค่ามาตรฐาน
กรมควบคุมมลพิษ (คพ.) ตรวจพบสภาพอากาศในกรุงเทพมหานครและปริมณฑลค่าฝุ่นละออง PM 2.5 เกินค่ามาตรฐานเกือบทุกพื้นที่ ต้องเฝ้าระวังอย่างใกล้ชิดสถานีตรวจวัดคุณภาพอากาศ กรมควบคุมมลพิษ (คพ.) ตรวจวัดสถานการณ์ค่าฝุ่นละอองขนาดเล็ก PM2.5 พื้นที่กรุงเทพมหานครและปริมณฑลวันนี้ 6 มกราคม 2562 ภาพรวมคุณภาพอากาศอยู่ในระดับคุณภาพปานกลางถึงเริ่มมีผลกระทบต่อสุขภาพ โดยสารมลพิษทางอากาศที่ตรวจพบเกินมาตรฐาน คือ ฝุ่นละอองขนาดไม่เกิน 2.5 ไมครอน (PM2.5) ตรวจพบค่าระหว่าง 49 - 84 ไมโครกรัมต่อลูกบาศก์เมตร เกินมาตรฐานที่บริเวณริมถนนกาญจนาภิเษก เขตบางขุนเทียน , แขวงบางนา เขตบางนา , แขวงคลองจั่น เขตบางกะปิ , แขวงดินแดง เขตดินแดง , ริมถนนอินทรพิทักษ์ เขตธนบุรี , ริมถนนลาดพร้าว เขตวังทองหลาง , ริมถนนดินแดง เขตดินแดง , แขวงพญาไท เขตพญาไท , แขวงพลับพลา เขตวังทองหลาง , ต.นครปฐม อ.เมืองนครปฐม จ.นครปฐม , ต.บางกรวย อ.บางกรวย จ.นนทบุรี , ต.คลองหนึ่ง อ.คลองหลวง จ.ปทุมธานี , ต.ทรงคนอง อ.พระประแดง จ.สมุทรปราการ , ต.ตลาด อ.พระประแดง จ.สมุทรปราการ , ต.ปากน้ำ อ.เมือง จ.สมุทรปราการ , ต.บางเสาธงอ.บางเสาธง จ.สมุทรปราการ , ต.อ้อมน้อย อ.กระทุ่มแบน จ.สมุทรสาคร และริมถนนคู่ขนานพระราม 2 อ.เมือง จ.สมุทรสาคร ส่วนค่าฝุ่นละอองขนาดไม่เกิน 10 ไมครอน (PM10) ตรวจพบค่าระหว่าง 64 - 131 ไมโครกรัมต่อลูกบาศก์เมตร เกินมาตรฐานที่บริเวณริมถนนดินแดง เขตดินแดง สำหรับประชาชนที่อยู่ในพื้นที่ที่คุณภาพอากาศอยู่ในระดับเริ่มมีผลกระทบต่อสุขภาพควรหลีกเลี่ยงหรือลดเวลาการทำกิจกรรมกลางแจ้ง หากหลีกเลี่ยงไม่ได้ควรสวมใส่หน้ากากอนามัยขณะอยู่กลางแจ้ง ที่สำคัญขอความร่วมมือประชาชนลดการใช้รถยนต์ส่วนบุคคล งดการเผาในที่โล่งทุกประเภท และขอความร่วมมือผู้ประกอบการรถโดยสารและรถขนส่งงดใช้รถยนต์ที่มีควันดำอย่างเด็ดขาด ?โดยประชาชนสามารถติดตามสถานการณ์คุณภาพอากาศแบบ Realtime ได้ทางแอพพลิเคชั่นและเว็ปไซต์ air4thai https://m.facebook.com/story.php?story_fbid=2008951235854920&amp;id=174094709340591